User:KhawJa Asif hameed Saraiki shehzada

" ہر پھل زخمی " وچوں انتخاب شاعر: استاد الشعراء جناب ہمراز اُچوی قادری صاحب.. انتخاب..... ندیم قاصؔر اوچوی

ترانہ میں ٻال سرائیکستانی

میں ٻال سرائیکستانی سر پٹکا خاص نشانی

تن چولا چادر کھسہ سی کیتے گرم دُسہ تھیندی رحمت ہے ربانی میں ٻال سرائیکستانی

کراں ظاہر ثقافت ساری ہر چیز اتھاں کر پیاری ہے گالھ سجݨ ایمانی میں ٻال سرائیکستانی

ساݙی روہی راول ٹٻڑے ہن ہرمن بھاول ٹٻڑے من موہئے چولستانی میں ٻال سرائیکستانی

ساݙی خاص سرائیکی چھٻی ہر گالھ کریسوں پھٻی اساں ݙیسوں جند قربانی میں ٻال سرائیکستانی

اتھ پانڑیں آبِ حیاتِ تھیندی رحمت دی برساتِ سب رب دی مہربانی میں ٻال سرائیکستانی

من موہݨا سرائیکی صوبہ اساں محب ایہ محبوبہ ساݙی سوہݨی روہی رانی میں ٻال سرائیکستانی

ساݙی سوہݨی مٹھی ٻولی ڈیوے سب کوں بھر بھر جھولی شالا مانڑے جند جوانی میں ٻال سرائیکستانی

ایندی مٹی ٻہوں اکسیرے ساݙی سوہݨی سسی ہیرے ہے خاص عطا یزدانی میں ٻال سرائیکستانی

اتھ پچھیاں تونگ تے چھٻے ہر چیز اتھاں کِر تھبے ہے جگرا پاکستانی میں ٻال سرائیکستانی

ہن شاعر سرائیکی سوہݨے ہر شعر لکھن من موہݨے ادراک ہوندے دل جانی میں ٻال سرائیکستانی

ہمرؔاز اوچوی میݙا ناں ہے قربان ایں توں جند جاں ہے ساݙی دل ایندی دیوانی میں بال سرائیکستانی

خواجہ آصف حمید